PeriodePlan

avdeling MOSVANNET

**NOVEMBER-DESEMBER 2023**

Vi starter med forberedelser til jul 😊

Viktige datoer

17 nov. -planleggingsdag

8 des. – Nissefest

13 des.– Luciatog

BURSDAGER

16 nov. - Yme 2 år

4 des. – Didrik 29 år

# oppsummering av forrige periode

I september og oktober har vi hatt temaene; høst, brannvern, vennskap, FN og Halloween.

Vi har undret oss sammen med barna om hva som skjer i naturen om høsten og sett på fargeforandringene i naturen. Barna har laget blader i høstfarger på vennskapstreet. Tema vennskap blir aktivt jobbet med hver dag. Vi snakker mye om hvordan vi kan være en god venn for andre og hvordan vi kan vise at vi er en god venn. Barna trekker en nøtt med et mål hver dag, som de skal øve seg på (f.eks. I dag skal vi dele leker med andre.) De beste vennskap knyttes i leken, derfor har vi fokus på lek og voksentetthet i leken.

Vi hadde en kjekk brannvernuke med ulike aktiviteter og mange kjekke samtaler sammen med barna. Vi avsluttet brannvernuken med en kjekk aktivitet ute; hvor barna brukte brannslangen og slukket en brann (maling på vindu).

FN-tema handlet i år om landet Malawi. Vi ble kjent med «Monki og Suala» som bor i samme familie. Monki sin familie er i et annet land for å jobbe og han må bo med Suala sin familie. Vi har snakket om at ikke alle barna har det bra og om ulikheter i Malawi og Norge. Tema ble avsluttet med en koselig FN-kafe sammen med dere foreldre. Så vil vi takke for alle bidrag og den trivelig stunden med god mat og godt selskap.

**I denne perioden jobber vi med å fremme kommunikasjon og språk + å ivareta barns rett til medvirkning.**

**Hvordan skape et godt språkmiljø?**

**Hvordan stimulere barna inne de tre komponentene; sender, budskap og mottaker?**

**Hvordan hjelpe barna å forstå og bli forstått?**

**Hvordan kan barna kommunisere egne følelser, ønsker, behov og tanker?**

Periodens tema

# Litt om gruppa

I oktober startet 2 nye barn hos oss, som kom fra Jernaldergården (Victor og Sven). Så nå er vi 11 barn på Mosvannet. Vi har kjekke og travle dager sammen med en flott gjeng på Mosvannet.

Vi jobber for tiden med inkluderende praksis på Mosvannet og vil starte med å dele oss i smågrupper. Vi har opplevd noen episoder med avvisning og ønsker at alle barn skal kunne delta i like vilkår i det sosiale felleskapet.

Vi har fokus på det mangfoldet som er i barnegruppen, og ønsker å bruke dette som en ressurs som kan komme barna til gode. Vi ønsker å utvikle gode relasjoner, trygge rammer og en hverdag hvor lek og læring går hånd i hånd. Det skal være plass for alle funksjonsnivå og kulturell bakgrunn i vår gruppe. Alle barna skal ha mulighet til innflytelse på fellesskapet. Vi vil legge til rette for varierte og felles opplevelser i barnegruppen, slik at alle barn får mulighet til lek ut fra en felles opplevelese og forståelse. Danning handler jo om en prosess som skjer innenfra, uten bestemte mål. Det handler om å skape et leke- og læringsmiljø som setter barna i stand til å tenke selv, søke kunnskap, reflektere og vurdere ulike situasjoner, stille spørsmål og yte motstand på egne og andres vegne.

**Årsplanen vår sier:** at alle skal oppleve et fellesskap som motvirker utenforskap og mobbing og fremme menneskers rett til å være seg selv og være unik.

# sosial kompetanse / DAnning

**Hva sier barnehageloven om inkludering og danning?**

*De skal ha rett til medvirkning tilpasset alder og forutsetninger. Barnehagen skal møte barna med tillit og respekt, og anerkjenne barndommens egenverdi. Den skal bidra til trivsel og glede i lek og læring, og være et utfordrende og trygt sted for fellesskap og vennskap.*

*Barnehagen skal i samarbeid og forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling.*

|  |
| --- |
| Wow, Koala |

**Ansatte på Mosvannet**

Kjersti – Pedagogisk leder

Sharmian– Assistent 100%

Didrik – Assistent 100%

**Hva sier rammeplanen om inkludering og danning?**

*I barnehagen skal alle barn kunne erfare å være betydningsfulle for fellesskapet og å være i positivt samspill med barn og voksne. Barnehagen skal aktivt legge til rette for utvikling av vennskap og sosialt fellesskap.*

*Barnehagen skal fremme danning. Barnehagen skal støtte barna i å forholde seg prøvende og nysgjerrig til omverdenen og bidra til å legge grunnlag for modig, selvstendig og ansvarlig deltakelse i demokratiske fellesskap.*

**Personalet skal**

* tilrettelegge for meningsfulle opplevelser og støtte barnas identitetsutvikling og positive selvforståelse
* støtte barnas aktivitet, engasjement og deltakelse i fellesskapet
* legge merke til, anerkjenne og følge opp barnas perspektiver og handlinger
* støtte barnas initiativ til samspill og bidra til at alle kan få leke med andre, oppleve vennskap og lære å beholde venner
* samtale om normer for samhandling og invitere barna til å utforme normer for samhandling i fellesskap

**Barns medvirkning**

* Vi skal se og høre barna og ha respekt for barnas innspill.
* Barna skal få uttrykke sine synspunkter og få tilbakemelding på dem.
* Barna skal få tilpasset informasjon og gis en mulighet til å uttrykke sine synspunkter, slik at de føler at deres meninger er verdsatt.
* Barna skal aktivt delta i planlegging, slik at barna føler seg møtt med respekt og tatt på alvor.
* støtte barna i å ta andres perspektiv, se en sak fra flere synsvinkler og reflektere over egne og andres følelser, opplevelser og meninger.

**TEMA: JUL**

For oss her i Norge er julen for de fleste preget av familie og tradisjoner. Det samme er det for oss i barnehagen.

Dette er en fin periode å rette fokuset mot det å være sammen. Om omsorg, relasjoner, toleranse og solidaritet. Vi er her for hverandre – vi kan hjelpe og støtte. Vi kan dele sorger og gleder. Vi kan ha fokus på å lage god stemning. Bruke sansene og utforske sammen. Det er lys, lyder, lukter og smaker. Barn og voksne kan være sammen om dette. Vi kan skape hverdagsmagi sammen! Vi kommer til å følge barnehagens tradisjoner med å lage julepynt, markere Luciadagen, ha Nissefest og det blir en koselig måned med forventninger og opplevelser.

**Rammeplanen sier:** vi skal gi barna kjennskap til og markere merkedager, høytider og tradisjoner i den kristne kulturarven og andre religioner og livssyn som er representert i barnehagen. (Rammeplan for barnehagen, 2017)

**FAGOMRÅDENE**

[Kommunikasjon, språk og tekst](https://www.udir.no/laring-og-trivsel/rammeplan-for-barnehagen/fagomrader/kommunikasjon-sprak-tekst/)

* uttrykker sine følelser, tanker, meninger og erfaringer på ulike måter
* bruker språk til å skape relasjoner, delta i lek og som redskap til å løse konflikter
* skape et variert språkmiljø der barna får mulighet til å oppleve glede ved å bruke språk og kommunisere med andre
* invitere til ulike typer samtaler der barna får anledning til å fortelle, undre seg, reflektere og stille spørsmål
* inkludere alle barna i språkstimulerende aktiviteter
* Gjennom dialog og samspill skal barna støttes i å kommunisere, medvirke, lytte, forstå og skape mening (Tjensås sin årsplan).

[Kropp, bevegelse, mat og helse](https://www.udir.no/laring-og-trivsel/rammeplan-for-barnehagen/fagomrader/kropp-bevegelse-mat-helse/)

* gi barna tilgang til varierte og utfordrende bevegelsesmiljøer, sanseopplevelser og kroppslig lek ute og inne, i og utenfor barnehageområdet
* blir trygge på egen kropp, får en positiv oppfatning av seg selv og blir kjent med egne følelser
* vi voksne skal være aktive og tilstedeværende, støtte og utfordre barna til variert kroppslig lek og anerkjenne barnets mestring

[Kunst, kultur og kreativitet](https://www.udir.no/laring-og-trivsel/rammeplan-for-barnehagen/fagomrader/kunst-kultur-kreativitet/)

* Barna skal støttes i å være aktive og skape egne kunstneriske og kulturelle uttrykk.
* Vi skal legge til rette for samhørighet og kreativitet ved å bidra til at barna får være sammen om å oppleve og skape kunstneriske og kulturelle uttrykk.
* stimulere barnas nysgjerrighet, utvide deres forståelse og bidra til undring, undersøkelser, utprøvinger og eksperimentering.

[Natur, miljø og teknologi](https://www.udir.no/laring-og-trivsel/rammeplan-for-barnehagen/fagomrader/natur-miljo-teknologi/)

* Vi skal bidra til at barna blir glade i naturen og får erfaringer med naturen som fremmer evnen til å orientere seg og oppholde seg i naturen til ulike årstider.
* Vi skal gi barna mangfoldige naturopplevelser og bruke naturen som arena for lek, undring, utforsking og læring.

[Antall, rom og form](https://www.udir.no/laring-og-trivsel/rammeplan-for-barnehagen/fagomrader/antall-rom-form/)

* oppdager og undrer seg over matematiske sammenhenger
* utvikler forståelse for grunnleggende matematiske begreper
* bruke matematiske begreper reflektert og aktivt i hverdagen
* bruke bøker, spill, musikk, digitale verktøy, naturmaterialer, leker og utstyr for å inspirere barna til matematisk tenkning

[Etikk, religion og filosofi](https://www.udir.no/laring-og-trivsel/rammeplan-for-barnehagen/fagomrader/etikk-religion-filosofi/)

* Etikk, religion og filosofi skal være med på å forme barnas måter å oppfatte verden og mennesker på og preger verdier, normer og holdninger.
* utforsker og undrer seg over eksistensielle, etiske og filosofiske spørsmål
* får kjennskap til, forstår og reflekterer over grunnleggende normer og verdier
* får kjennskap til grunnleggende verdier i kristen og humanistisk arv og tradisjon og blir kjent med religioner og livssyn som er representert i barnehagen

[Nærmiljø og samfunn](https://www.udir.no/laring-og-trivsel/rammeplan-for-barnehagen/fagomrader/narmiljo-samfunn/)

* Barnas medvirkning i barnehagens hverdagsliv skal legge grunnlaget for videre innsikt i og erfaring med deltakelse i et demokratisk samfunn.
* Gjennom utforsking, opplevelser og erfaringer skal barnehagen bidra til å gjøre barna kjent med eget nærmiljø, samfunnet og verden.
* Barna skal bli kjent med ulike tradisjoner, levesett og familieformer.



HUSK

* Varme og gode klær i hyllene.
* Gode ytterklær og gode sko
* Sjekk jevnlig at klær og sko er hele og i rett størrelse til barna, husk barna vokser.
* Vi har fått Vigilo og der vil all informasjon komme ut. Det er viktig at dere foreldre har tilgang til informasjonen vi legger ut der.

GOD JUL OG GODT NYTTÅR